Source: https://www.wellneo.hu/club5-szabalyzat
Timestamp: 2020-01-28 19:33:49
Document Index: 17216695

Matched Legal Cases: ['§ 2', '§ 3', '§ 3', '§ 4', '§ 5', '§ 6', '§ 7']

Club5* szabályzat
Club 5* szabályzat
1.1 Ezen szabályzat tartalmazza a Club 5* tagság feltételeit és szabályait.
1.2 A Club 5* tagsági kártya a Studio Moderna 2000 TV-Shop Kft-hez (továbbiakban Szervező) tartozik, amely székhelye 1097 Budapest, Könyves Kálmán krt 12-14., Cégjegyzékszám: 01-09-666741, Adószám: 12311383-2-43, Ügyvezető: Magdalena Więcławek.
1.3 A tagság hivatalos elnevezése Club 5*, hivatkozási neve Clubtagság.
1.4 A Clubtagság 2007.03.01-jén indult Magyarországon és határozatlan ideig elérhető szolgáltatatás. A szolgáltatás megszűnéséről a Szervező a jelen szerződés teljesítése érdekében tájékoztatja Clubtagjait a megadott elérhetőségeiken.
1.5 A szabályzat kötelező érvényű a kihirdetéstől kezdve mind a Szervezőre, mind a tagokra nézve.
1.6. A Szervezőnél elérhető Clubtagság Magyarország területén vehető igénybe.
§ 2 Összefoglaló a Clubtagságról
2.1 Club 5* - A Clubtagság elérhető mindenki számára, aki a Club 5* kártyát megvásárolta jelen szabályzat § 3.1.-es pontja szerint. A Clubtagság alapján a Szervező vállalja, hogy különböző vásárlási ajánlatokat, kedvezményeket biztosít az általa forgalmazott termékekre, így különösen: Dormeo, Delimano, Rovus, Wellneo, Gymbit, Walkmaxx márkájú termékekre.
Azon Clubtagokat, akik ehhez külön hozzájárultak, a Szervező folyamatosan hírlevelekben, SMS-ben és postai úton megküldött katalógusokban tájékoztatja a vásárlási ajánlatairól, így különösen a Clubtagok számára elérhető kedvezményes vásárlási lehetőségekről
2.2. A Clubtagság használható mindenhol, ahol a Szervező értékesítési tevékenységet folytat:
- Webáruházaiban: www.rovus.hu, www.topshop.hu, www.dormeo.hu, www.delimano.hu, www.walkmaxx.hu, www.wellneo.hu
- Top Shop üzlethálózatában (üzleteink listáját és elérhetőségeit a www.topshop.hu/uzleteink címen érheti el).
- telefonos értékesítés során
2.3. Clubtag – Ha az ügyfél Club5* kártyát vásárol, megkapja a jogokat, melyek a Clubkártyával járnak, 12 vagy 24 hónapra, függően attól, hogy belépéskor vagy hosszabbításkor melyiket választotta.
2.4 Club 5* kártya - Clubtagsági kártya 12 vagy 24 hónapig érvényes.
2.5 Club ár – Club 5* kártyával elérhető kedvezményes árak.
2.6. A Club 5* kártya nem használható viszonteladó partnereinknél.
2.7. A 12 hónapra szóló tagság továbbiakban Prémium tagság, a 24 hónapra szóló tagság a továbbiakban Exkluzív tagság néven szerepel.
§ 3 Csatlakozás a programhoz
3.1. A Clubtagsághoz való csatlakozás feltétele a Club 5* kártya megvásárlása (Clubtagsági státusz kizárólag az egyedi azonosítóval ellátott kártya felmutatásával igazolható).
- Prémium tagság, amennyiben az ügyfél először csatlakozik, vagy már letelt a hosszabbítási lehetőségre adott 30 nap: 7 999 Ft-os éves díj
- 12 hónap lejárta után az ügyfél maximum 30 napig meghosszabbíthatja kedvezményesen Clubtagsági státuszát 6 999 Ft-os áron
- Exkluzív tagság, amennyiben az ügyfél először csatlakozik, vagy már letelt a hosszabbítási lehetőségre adott 30 nap: 15 999 Ft 24 hónapra
- 24 hónap lejárta után maximum 30 napig az ügyfél további 24 hónappal meghosszabbíthatja kedvezményesen Clubtagsági státuszát 13 999 Ft-os áron
A hónapokban megállapított határidő annak a napnak a végével jár le, amely számánál fogva a kezdőnapnak megfelel, ha pedig ez a nap a lejárat hónapjában hiányzik, a hónap utolsó napján.
A két időtartamú kártya között hosszabbításkor lehet változtatni. Pl.: Prémium tagság vásárlása után lehet Exkluzív tagságra hosszabbítani a 12 hónap lejárata esetén. A hosszabbításnál nem kötelező megvárni a 12 hónap végét, a tagsági státusz 9. hónapjától a státusz meghosszabbítható.
3.2 Üzletben történő Clubtagság kiváltásakor a kitöltött és aláírt jelentkezési lappal kell csatlakozni, melyet a bolti eladó átvesz, és egy ideiglenes kártyát állít ki. A jelentkezési lap kitöltésétől számítva az ügyfél Club5* tagnak minősül és az ideiglenes kártyával is élvezheti a Club5* tagság előnyeit. A végleges Club5* kártya postai úton, 30 napon belül kerül kiküldésre az ügyfél által megjelölt címre.
Online vagy telefonos történő Clubtagság rendelése esetén a Clubkártyát megrendelésével együtt kézbesítjük.
3.3. A Clubtagsági státusz a kártya kifizetésének időpontjától indul. A kártya lejáratakor (pl.: Fizetéstől számított 12 hónap múlva) a kártya deaktiválódik. A kártyát nem reaktiváljuk. Amennyiben a 3.1-es pont alapján az ügyfél hosszabbít, új, az új státusznak megfelelő új kártyát állítunk ki.
§ 4 A programban való részvétel feltételei
4.1. Clubtag csak 18. életévét betöltött természetes személy lehet.
4.2. A Club 5* kártyát a Szervező állítja ki és a Magyar Postával juttatja el a vásárló részére a mindenkori, Szervező által meghatározott szállítási költségen, mely az ügyfelet terheli.
4.3. A Club 5* kártya a Szervező tulajdonát képezi. Felhasználója az a Clubtag lehet, aki megvásárolta a Clubtagsági státuszt, vagy annak közeli hozzátartozói (közeli hozzátartozó: a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér)
4.4. A Clubkártya tulajdonosának, amennyiben elérhetőségei változnak, tájékoztatnia kell a Szervezőt a kapcsolattartás, a jelen szerződés teljesítése érdekében.
4.5 A Clubkártya nem bankkártya, hitelkártya vagy egyéb terminálon használható kártya.
4.6. A Clubtagság kedvezményesen meghosszabbítható bármikor a kártya érvényessége alatt, de maximum a kártya lejáratát követő 30 napon belül. Ezt követően kedvezményes hosszabbításra már nincs lehetőség.
§ 5 Clubtagok kiváltságai
5.1. A Szervező a következő kiváltságokat biztosítja a Clubtagnak:
5.1.1. Csatlakozáskor egyedi kedvezményt, vagy belépési ajándékot biztosít.
5.1.2 A Club5* kártya érkezésekor, a Clubtag kuponokat kap ajándékba, melyeket a Top Shop és Dormeo Home üzletekben, online vásárlás során vagy telefonon tud beváltani a kuponon megjelölt feltételekkel.
Prémium tagság esetén
- 2 db kupon egyenként 1 500 Ft értékben.
- 2 db kupon egyenként 3 000 Ft értékben
Exkluzív tagság esetén
- 4 db kupon egyenként 1 500 Ft értékben
- 4db kupon egyenként 3 000 Ft értékben
5.1.3 15 000 Ft értékű vásárlás felett 1 db 1 500 Ft értékű kupon, 30 000 Ft értékű vásárlás felett 1 db 3 000 Ft értékű kupon váltható be.
5.1.4 A kuponok érvényesség:
- 1 db kupon 1 500 Ft értékben: 70 nap.
- 1 db kupon 3 000 Ft értékben: 70 nap
- 1 db kupon 1 500 Ft értékben: 9 hónap.
- 1 db kupon 3 000 Ft értékben: 9 hónap
- 2 db kupon 1 500 Ft értékben: 70 nap.
- 2 db kupon 3 000 Ft értékben: 70 nap
- 2 db kupon 1 500 Ft értékben: 2 év.
- 2 db kupon 3 000 Ft értékben: 2 év
A kuponok érvényességének kezdete az a nap, amikor a vásárló átveszi őket.
5.1.4 Minden kupon csak 1 alkalommal használható és készpénzre nem váltható.
5.1.5 A Club 5* kártyával együtt a Clubtag kap 1 db kuponfüzetet, mely egyedi üdvözlő kedvezményeket tartalmaz.
5.1.6 A Szervező a Clubtagsági árakat külön jelöli üzleteiben, katalógusaiban vagy interneten, illetve egyedi tájékoztatást nyújthat a legjobb ajánlatairól telefonon keresztül.
5.1.7 Clubtagjaink részére speciális árakat ajánlunk bizonyos termékeink esetében. Ezekről tájékoztatást az alábbi helyeken kaphat:
Katalógusban vagy a www.topshop.hu, www.dormeo.hu, www.delimano.hu, www.walkmaxx.hu, www.rovus.hu oldalakon és online hírlevelekben, sms-ben vagy telefonon.
5.1.8. A Clubtagsági státusz lejártáról a Szervező mindenképpen informálja a Club 5* tagot a lejáratot megelőzően 1 hónappal, valamint a lejárat hónapjában.
5.1.9 Club 5* tagjaink részére Prémium tagság esetén 1 db, Exkluzív tagjaink részére 2 db ingyenes szállításra jogosító kupont biztosítunk.
5.1.10 A Club5* tagok közeli hozzátartozói is élhetnek a kártya által biztosított kedvezményekkel.
§ 6 Záró rendelkezések
6.1 A Szervező fenntartja a jogot, hogy ezen szabályzatot bármikor módosítsa indoklás nélkül. Mindennemű változás esetén Club 5* tagjainkat 1 héttel a változás életbelépése előtt informáljuk a honlapunkon továbbá E-mail-en keresztül.
6.2 A Szervező fenntartja a jogot, hogy amennyiben a Club 5* tag bizonyítottan a jelen szabályzatot megsérti, úgy a Clubtagsági státuszát felfüggessze, megvonja.
6.3. A Club 5* családhoz való csatlakozás a Clubtagsági rendszer megszüntetéséig lehetséges. A Szervező fenntartja a jogot, hogy a Clubtagsági rendszerét bármikor, indoklás nélkül megszüntesse. Megszűnés esetén a Club 5* tagot telefonon, e-mail-en, vagy SMS-ben (a vásárló által erre a éclra is megadott elérhetőségén) köteles a Szervező tájékoztatni
6.4 A Clubtagsági rendszer megszűnésének esetén –amennyiben a megszűnés időpontjában még van érvényes Clubtagsággal rendelkező Clubtag - a Szervező köteles visszafizetni a Club 5* tagság díját a Clubtagnak részarányosan, a tagság kezdetétől eltelt napok alapján.
6.5 Amennyiben a Club 5* tag a tagság lejárata előtt felmondja a tagsági státuszát, úgy a tagsági díj nem kerül visszafizetésre.
6.6. A Club5* szabályzat elérhető a www.topshop.hu, www.dormeo.hu, www.delimano.hu, www.walkmaxx.hu, www.rovus.hu oldalon illetve üzleteinkben.
§ 7 Személyes adatok kezelése
7.1 A belépési nyilatkozat kitöltésével, vagy telefonon rögzített vonalon belépve a Club5* tagsági rendszerébe a Club5* tag személyes adatainak kezelésére a Szervező, mint Adatkezelő a GDPR 6. cikk (1) bekezdés b) pontja alapján jogosult, tekintettel arra, hogy a személyes adatok kezelése a jelen szerződés teljesítéséhez szükséges.
Az adatkezelés célja: A Clubtag által megvásárolt Clubtagsággal igénybevehető szolgáltatások nyújtása, Az adatkezelés jogalapja: szerződés teljesítése [GDPR 6. cikk (1) bekezdés b) pont].
A kezelt személyes adatok köre: vezeték- és keresztnév, e-mail cím, telefonszám, lakcím
Az adatkezelés időtartama: a Clubtagság fennállása
Az adatszolgáltatás elmaradásának lehetséges következményei: A Clubtagság nem jön létre, vagy a Clubtagság alapján a szervező által nyújtott szolgáltatás csak részben vehető igénybe
Az érintett jogai: az érintett személy az a Clubtag, akinek a személyes adatait a szervező kezeli
a) kérelmezheti a rá vonatkozó személyes adatokkal kapcsolatos adatkezelésről való tájékoztatást,
valamint az ezen személyes adatokhoz való hozzáférést,
Az érintett jogairól részletesen itt https://www.topshop.hu/adatvedelmi-nyilatkozat/ tájékozódhat.
Minden olyan személy, aki az adatvédelmi szabályok megsértésének eredményeként vagyoni vagy nem vagyoni kárt szenvedett, az elszenvedett kárért cégünktől vagy az adatfeldolgozóktól kártérítésre jogosult.
7.3. Az Studio Moderna 2000 Tv-Shop Kft a tevékenységét az Európai Unió és Magyarország jogszabályi hatálya alatt végzi. Az adatkezelésre elsősorban az Európai Unió általános adatvédelmi rendelete vonatkozik (Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről; továbbiakban: „GDPR”).
7.4 A Szervező fenntartja a jogot, hogy a valótlan adatokkal kitöltött adatlapokat eltávolítsa rendszeréből.
7.8. A jelen szabályzatban külön nem szabályozott kérdések kapcsán a Szervező itt https://www.topshop.hu/altalanos-vasarlasi-feltetelek/ található szerződési feltételei irányadóak.